Dzērbene

Dzērbene ir apdzīvota vieta Cēsu novada Dzērbenes pagastā, pagasta centrs. Izvietojusies Gaujas pietekas Dzērbes (Šķesterupītes) labajā krastā netālu no autoceļa P30, 34 km no novada centra Cēsīm un 110 km no Rīgas.

Rakstu avotos Dzērbene pirmo reizi minēta 1357. gadā, kad šajā vietā Rīgas arhibīskaps pavēlējis uzbūvēt Dzērbenes pili un novadu izīrējis vasalim Sīmanim Serbenam (Zerbenam), no kura uzvārda arī cēlies Dzērbenes nosaukums Serben. Apdzīvotā vieta veidojusies ap Dzērbenes muižas pili. 1931. gadā Dzērbenei piešķirts biezi apdzīvotas vietas (ciema) statuss.

Dzērbenē atrodas Dzērbenes muižas pils ar parku, pagasta pārvalde, kultūras nams, pamatskola, mūzikas skola, bibliotēka, jauniešu centrs, veikali.

 Pieminekļi 
 Dzērbenes luterāņu baznīca
 Augstais kalns — pilskalns

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Ievērojamas personības 
 Frīdrihs Dāvids Lencs (1745—1809), Tartu Universitātes igauņu un somu valodas pasniedzējs
 Voldemārs Zāmuēls (1872—1948), Latviešu pagaidu nacionālās padomes priekšsēdētājs (1917-1918), Latvijas Ministru prezidents (1924)

 Atsauces 

 Ārējās saites 

Kategorija:Cēsu novada ciemi
Kategorija:Dzērbenes pagasts
Kategorija:Latvijas pagastu centri
Kategorija:Latvijas ciemi